open-index/open-wikipedia-markdown huggingface dataset:
Παρθένι Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.960331,
          38.475861
        ]
      }
    }
  ]
}

Το **Παρθένι** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 160 κατοίκους. Είναι κτισμένος σε υψόμετρο 280 μέτρα. Το χωριό έχει κυρίως αγροκτηνοτροφική οικονομία. Κύριο προϊόν του χωριού είναι το ελαιόλαδο, το οποίο παρασκευάζεται στο εκσυγχρονισμένο παραδοσιακό ελαιοτριβείο του χωριού.

## Ιστορικά στοιχεία
Η ετυμολογία του ονόματος δεν είναι γνωστή. Σύμφωνα με μια άποψη, στην περιοχή υπήρχε αρχαία πολίχνη, η οποία υπαγόταν στην Ερέτρια, με το όνομα Παρθένιον και ήταν αφιερωμένη στη θεά Ήρα την παρθένο. Αυτός ο οικισμός βρισκόταν στη θέση Κάτω Παρθένι, όπου, δίπλα στον ναό του Αγίου Δημητρίου, σώζονται λείψανα αρχαίου ναού. Σύμφωνα με μια άλλη εκδοχή, το όνομα προέρχεται από το γεγονός ότι οι νεαρές κοπέλες (παρθένες) επί Τουρκοκρατίας φυλάσσονταν στο ερημόκαστρο από τους γέροντες του χωριού. Οι Τούρκοι όμως τις βρήκαν, τις βίασαν, ενώ έσφαξαν του γέροντες, και το χωριό ονομάστηκε έτσι προς ανάμνηση του γεγονότος.

Το 1835 το Παρθένι προσαρτήθηκε στον δήμο Ταμυναίων και το 1841 στον δήμο Δυστίων (ο οποίος αργότερα μετονομάστηκε σε δήμο Ταμυναίων). Με την κατάργηση των δήμων το 1912 ορίστηκε έδρα ομώνυμης κοινότητας. Με το σχέδιο Καποδίστριας προσαρτήθηκε στον δήμο Ταμυναίων και με το σχέδιο Καλλικράτης προσαρτήθηκε στον δήμο Κύμης-Αλιβερίου.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Ο καθεδρικός ναός της ενορίας και μεγαλύτερος του χωριού είναι αφιερωμένος στη Γέννηση της Θεοτόκου. Γιορτάζει στις 8 Σεπτεμβρίου, ημέρα στην οποία διοργανώνεται πανηγύρι στο χωριό. Στον λόφο Καστρί νότια του οικισμού σώζονται ερείπια κάστρου, ενώ στον λόφο Τρουλί υπάρχουν ενδείξεις για παρουσία πύργου.

Σε ένα λόφο νοτιοδυτικά του σύγχρονου Παρθενίου, ένας οχυρωμένος κλασικός-ελληνιστικός οικισμός έχει ταυτιστεί με τον βεβαιωμένο αρχαίο δήμο της Ερέτριας, τον Παρθενίωνα.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Αμφιθέα Ιωαννίνων

Η **Αμφιθέα** είναι χωριό και έδρα ομώνυμης τοπικής κοινότητας, της δημοτικής ενότητας (πρώην δήμου) Περάματος, του δήμου Ιωαννιτών, της περιφερειακής ενότητας (τέως νομού) Ιωαννίνων, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Δωδώνης του νομού Ιωαννίνων, στο γεωγραφικό διαμέρισμα Ηπείρου. Μέχρι το 1979 ο οικισμός ονομαζόταν *Στρούνι*.

## Γεωγραφία
Η Αμφιθέα είναι χωριό στο κεντρικό τμήμα του νομού Ιωαννίνων. Βρίσκεται στους νοτιοδυτικούς πρόποδες του όρους Μιτσικέλι και πάνω στην επαρχιακή οδό Παναγίας-Ιωαννίνων (ΕΟ 6), στη βόρεια όχθη της Παμβώτιδας και ακριβώς απέναντι από το νησάκι της λίμνης, σε μέσο σταθμικό υψόμετρο 500. Απέχει 6 χλμ. περίπου ΒΑ. των Ιωαννίνων. Η τοπική κοινότητα Αμφιθέας είναι χαρακτηρισμένη ως αγροτικός ημιορεινός οικισμός, με έκταση 5,974 χμ² (2011).

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1919 ως *Στρούνι(ον)* και προσαρτήθηκε στην κοινότητα Περάματος του νομού Ιωαννίνων. Το 1936 ορίστηκε έδρα της ομώνυμης κοινότητας. Το 1979 μετονομάστηκε σε *Αμφιθέα*.  Με το ΦΕΚ 244Α - 4/12/1997 ο οικισμός αποσπάστηκε από την κοινότητα Αμφιθέας και προσαρτήθηκε στον δήμο Περάματος. Με το ΦΕΚ 87Α - 07/06/2010 αποσπάστηκε από τον δήμο Περάματος και προσαρτήθηκε στον δήμο Ιωαννιτών.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ) 
* Οργανισμός εκδόσεων «Ελλάδα», χάρτες (εκδ. Βαρελάς)
* Περιοδικό «Διακοπές», εκδ. Δ.Ο.Λ.,  2010

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ιωαννιτών
Άγιοι Απόστολοι Ιωαννίνων

Οι **Άγιοι Απόστολοι** είναι χωριό της τοπικής κοινότητας Κρανούλας, της δημοτικής ενότητας Περάματος, του δήμου Ιωαννιτών, της περιφερειακής ενότητας (τέως νομού) Ιωαννίνων, στην περιφέρεια Ηπείρου, σύμφωνα με το πρόγραμμα *Καλλικράτης*.

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Δωδώνης του νομού Ιωαννίνων, στο γεωγραφικό διαμέρισμα Ηπείρου.
*Μέχρι το 1940 το χωριό ονομαζόταν *Βάρβεσι* (το).
## Γεωγραφία
Οι Άγιοι Απόστολοι είναι ορεινός οικισμός στο κεντρικό τμήμα του νομού, στις δυτικές απολήξεις του όρους Μιτσικέλι και σε μέσο σταθμικό υψόμετρο 590. Απέχουν 13 χλμ. περίπου ΒΔ.. της πόλης των Ιωαννίνων. 
## Πληθυσμός

## Διοικητικές μεταβολές μέχρι τον «Καλλικράτη»
Ως *Βάρβεσι*

Ο οικισμός αναγνωρίστηκε το 1919 και προσαρτήθηκε στην κοινότητα Περιβλέπτου. Το 1940 μετονομάστηκε σε *Άγιοι Απόστολοι*

Ως *Άγιοι Απόστολοι*
*Με το ΦΕΚ 244Α - 4/12/1997 ο οικισμός αποσπάστηκε από την κοινότητα Περιβλέπτου και προσαρτήθηκε στον δήμο Περάματος
*Με το ΦΕΚ 87Α - 07/06/2010 αποσπάστηκε από τον δήμο Περάματος και προσαρτήθηκε στον δήμο Ιωαννιτών

(Πηγή: https://www.eetaa.gr/metaboles/oikmet_details.php?id=17823)

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ιωαννιτών
Λυκόστομο Ιωαννίνων

Το **Λυκόστομο** είναι οικισμός του Δήμου Ιωαννιτών στην Ήπειρο και την Περιφερειακή Ενότητα Ιωαννίνων σε υψόμετρο 474 μέτρα. Διοικητικά υπάγεται στη τοπική κοινότητα Κρανούλας της δημοτικής ενότητας Περάματος και σύμφωνα με την απογραφή του 2011 το χωριό είχε πληθυσμό 226 κατοίκων.

## Εξωτερικοί σύνδεσμοι

* Γέφυρα Του Λυκοστόμου από τον ιστότοπο Πέτρινα γεφύρια της Ελλάδος.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ιωαννιτών
Κρύα Ιωαννίνων

Η **Κρύα** είναι ορεινό χωριό της Ηπείρου στην Περιφερειακή Ενότητα Ιωαννίνων. Βρίσκεται βόρεια από την λίμνη Παμβώτιδα, στις δυτικές πλαγιές του όρους Μιτσικέλι σε υψόμετρο 545 μέτρα και απέχει 8 χιλιόμετρα βόρεια από την πόλη των Ιωαννίνων. Αναφέρεται επίσημα μετά την απελευθέρωση της Ηπείρου το 1919 στο ΦΕΚ 184Α - 19/08/1919 με την παλιά του ονομασία *Βάνιστα* να ορίζεται έδρα της ομώνυμης νεοϊδρυθείσας κοινότητας. Το 1928 με το ΦΕΚ 193Α - 20/09/1928 μετονομάστηκε σε Κρύα. Σύμφωνα με το σχέδιο Καλλικράτης μαζί με την Αγία Μαρίνα αποτελούν την τοπική κοινότητα Κρύας της δημοτικής ενότητας Περάματος που υπάγεται στο δήμο Ιωαννιτών και σύμφωνα με την απογραφή 2011 έχει πληθυσμό ως κοινότητα 822 κατοίκους ενώ ως οικισμός 434.

## Παραπομπές

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ιωαννιτών
Στέλιος Κρητικός

Ο **Στέλιος Κρητικός** (Ρόδος, 14 Δεκεμβρίου 1973) είναι Έλληνας ηθοποιός και πρώην ποδοσφαιριστής.

## Βιογραφικό
Γεννήθηκε το 1973 στη Ρόδο όπου και μεγάλωσε. Σε νεαρή ηλικία ξεκίνησε να ασχολείται επαγγελματικά με το ποδόσφαιρο μετακομίζοντας στην Αθήνα όπου αγωνίστηκε με διάφορες ομάδες. Στα τέλη της δεκαετίας του 1990, αποφάσισε να ασχοληθεί επαγγελματικά και με την υποκριτική. 

Ως ποδοσφαιριστής έχει αγωνιστεί στις ομάδες Φοίβος Κρεμαστής, Μαρκό Μαρκόπουλου, Γλυκά Νερά και Παράδεισος Αμαρουσίου. Το 2006, κατέκτησε το Παγκόσμιο Κύπελλο στο 6Χ6 στη Γερμανία.

Ως ηθοποιός έχει λάβει μέρος σε διάφορες τηλεοπτικές σειρές μεταξύ των οποίων «*[[Κωνσταντίνου και Ελένης]]*», «*[[Επιθυμίες]]*», «*[[Φιλοδοξίες]]*», «*Τα κορίτσια του μπαμπά*», «*L.A.P.D.*» και άλλες. Στο θέατρο συνεργάστηκε με τον Μάρκο Σεφερλή από το 2011 μέχρι το 2018 σε διάφορες παραστάσεις. Έκτος από την συνεργασία τους σε θεατρικά έργα, συνεργάστηκαν και στις τηλεοπτικές εκπομπές «*Mega με μία*» και «*One Mark Show*». Το 2018, έλαβε μέρος στο reality επιβίωσης «*Survivor*» όπου κατέκτησε την 16η θέση στην τελική κατάταξη. Τη σεζόν 2019-2020, συμμετείχε μαζί με τον γιο του Μιχαήλ-Άγγελο στο ταξιδιωτικό reality του Star Channel «*Globetrotters*».

## Προσωπική ζωή
Έχει κάνει δύο γάμους. Με την πρώτη του σύζυγο, Μαρίτα, απέκτησε δύο γιους: τον Μιχαήλ-Άγγελο (γενν. 2000) και τον Άρη (γενν. 2003). Με την δεύτερη σύζυγο του, Κάτια Παπαδοπούλου, απέκτησε δύο κόρες, την Κόμησσα (γενν. 2016) και την Χριστίνα (γενν. 2021).

## Θεατρογραφία

## Εξωτερικοί σύνδεσμοι
* 

Κατηγορία:Έλληνες ποδοσφαιριστές
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Συμμετέχοντες στο Survivor Ελλάδας
Λίμνη Ορλόβατσκο

Η **λίμνη Ορλόβατσκο** είναι λίμνη στη Σερβική Δημοκρατία της Βοσνίας στη Βοσνία και Ερζεγοβίνη. Βρίσκεται στον δήμο Ζελένγκορα. Η έκταση είναι περίπου 3.50 εκτάρια και έχει βάθος 5.50 μέτρα. 

## Δείτε επίσης
* Κατάλογος λιμνών στη Βοσνία και Ερζεγοβίνη

## Παραπομπές

Κατηγορία:Λίμνες της Ευρώπης
Κατηγορία:Γεωγραφία της Βοσνίας και Ερζεγοβίνης
Βλάσης Καραχρήστος

Ο **Βλάσης Καραχρήστος** (1867-1921) ήταν υποστράτηγος του Ελληνικού Στρατού. Σκοτώθηκε στις 20 Αυγούστου 1921 κατά τη Μάχη του Σαγγαρίου στο χωριό Καρακουγιού του όρους Τσαλ Νταγ.

## Βιογραφικό
Ο Βλάσης Καραχρήστος γεννήθηκε το 1867 στο Χαλκιόπουλο Αιτωλοακαρνανίας. Κατατάχτηκε στον ελληνικό στρατό το 1884 και στη συνέχεια φοίτησε στην προπαρασκευαστική Σχολή Υπαξιωματικών, απ' όπου αποφοίτησε το 1886 με το βαθμό του λοχία.

Μετείχε στον ελληνοτουρκικό πόλεμο του 1897 ως επιλοχίας, όπου και διακρίθηκε. Έλαβε μέρος στους Βαλκανικούς Πολέμους το 1912 ως υπολοχαγός Διοικητής Λόχου στις μάχες Ελασσόνας, Σαρανταπόρου, Κατερίνης, Γιαννιτσών, Οστρόβου, Ιωαννίνων και Αετοράχης. 
Στον Β' Βαλκανικό Πόλεμο το 1913 ήταν διοικητής Λόχου, στις μάχες Κιλκίς – Λαχανά, Κρέσνας, Τζουμαγιάς και Ονιάς Μαχαλά όπου και τραυματίσθηκε ελαφρά. Κατά την περίοδο της Αυτονομίας της Βορείου Ήπειρο συμμετείχε ως εθελοντής και ανέλαβε την οργάνωση και διεύθυνση του Συντάγματος Δελβίνου κατά την άμυνα της Μονής Τσέπου.

Κατά τη διάρκεια του εθνικού διχασμού τάχθηκε με το μέρος των βασιλικών. Αποστρατεύθηκε το 1917, όταν ο Βενιζέλος ανέλαβε την πρωθυπουργία και επανήλθε στο στράτευμα με το βαθμό του αντισυνταγματάρχη μετά τις εκλογές του Νοεμβρίου 1920 και την επάνοδο των βασιλικών στην εξουσία. Τον Νοέμβριο του 1920 ανέλαβε τη διοίκηση του 37ου Συντάγματος στη Μικρά Ασία κατά τη διάρκεια της Μικρασιατικής Εκστρατείας και έλαβε μέρος στις μάχες του Ασκέ Μπαγλί, Τενλί και Εσκή Σεχίρ. Τον Μάιο του 1921 με το βαθμό του συνταγματάρχη ανέλαβε τη διοίκηση του 6ου Συντάγματος Αρχιπελάγους.

Στις επιχειρήσεις Σαγγαρίου - Αγκύρας τον Αύγουστο του 1921 ανέλαβε τη διοίκηση του 2/39 Συντάγματος Ευζώνων. Έπεσε μαχόμενος στην πρώτη γραμμή κατά τη διάρκεια της μάχης του Καρακουγιού (λόφος Καραχρήστου) στο Τσαλ Νταγ στις 20 Αυγούστου 1921. Στη μάχη αυτή οι απώλειες του 2/39 Συντάγματος Ευζώνων ήταν πολύ μεγάλες και ανήλθαν σε 30 αξιωματικούς και 545 οπλίτες.

Τιμήθηκε με το Αριστείο Ανδρείας, ενώ μετά το θάνατό του προήχθη σε υποστράτηγο.

## Πηγές
* ΔΙΣ/ΓΕΣ "Ιστορία τους Ελληηνικού Στρατού 1821-1997", Αθήνα 1998
* Ιστορία του Ελληνικού Έθνους, Εκδοτική Αθηνών, τόμος ΙΕ', Αθήνα 1980.
* Κάτσης Αρίστος, Μικρασιατική εκστρατεία και καταστροφή, Εμπειρία εκδοτική, Αθήνα 2008.
* Περιοδικό Στρατιωτική Ιστορία, Σαγγάριος 1921, εκδόσεις Περισκόπιο, τεύχος 34, Αθήνα 2008.

## Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Στρατιωτικοί της Μικρασιατικής εκστρατείας
Λοφότεν

[μικρογραφία|Το [Ρέινε (Νορβηγία)|Ρέινε στα νησιά Λοφότεν]]
Τα νησιά **Λοφότεν** ή **Λοφούτεν** (νορβηγική προφορά: *Λόφοτ(ε)ν* με κοφτό "ε") είναι αρχιπέλαγος και παραδοσιακή επαρχία στην επαρχία Νόρντλαντ της Νορβηγίας. Το Λοφότεν έχει διακριτό σκηνικό με δραματικές κορυφές και βουνά, ανοιχτή θάλασσα και κόλπους, παραλίες και ανέγγιχτη γη.

Το όνομα είναι σύνθετο και σημαίνει πόδι (foten) του λύγκα (Ló), εμπνευσμένο πιθανώς από το σχήμα του νησιού.

Η πρωτεύουσα και μεγαλύτερη πόλη, το Σβόλβερ, βρίσκεται περίπου 169 χιλιόμετρα βόρεια του Αρκτικού Κύκλου και περίπου 2.420 χιλιόμετρα από το Βόρειο Πόλο. Έτσι το Λοφότεν είναι μια από τις βορειότερες κατοικημένες περιοχές. Επειδή βρίσκεται στον Αρκτικό Κύκλο, το αρχιπέλαγος έχει μια από τις μεγαλύτερες υψομετρικές ανωμαλίες, λόγω του υψηλού γεωγραφικού πλάτους.

Τα κυριότερα νησιά είναι τα Χίνεγια, Όστβογκεϊ, Γκίμσεγια, Βέστβογκεϊ, Φλάκσταντεγια και Μόσκενεσεγια. Άλλα μικρότερα νησιά είναι τα Βέρεϊ και Ρεστ.

Κατηγορία:Νησιά της Νορβηγίας
Κατηγορία:Επαρχίες της Νορβηγίας
Κουτουμουλάς Εύβοιας

Ο **Κουτουμουλάς** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 113 κατοίκους. Είναι κτισμένος σε υψόμετρο 120 μέτρα.

## Ιστορικά στοιχεία
Το όνομα του χωριού πιθανόν προέρχεται από το όνομα Βενετού γαιοκτήμονα της περιοχής. Το χωριό αναφέρεται σε οθωμανικό φορολογικό κατάστιχο του 1474 με το όνομα *Katomula*. Σύμφωνα με το κατάστιχο, είχε 34 σπίτια και ανήκε στον ναχιγιέ Κλαδιών, ο οποίος είχε έδρα το Αυλωνάρι.

Το 1879 ο Κουτουμουλάς προσαρτήθηκε στον δήμο Δυστίων (ο οποίος αργότερα μετονομάστηκε σε δήμο Ταμυναίων). Με την κατάργηση των δήμων το 1912 προσαρτήθηκε στην κοινότητα Δύστου. Με το σχέδιο Καποδίστριας προσαρτήθηκε στον δήμο Δυστίων και με το σχέδιο Καλλικράτης προσαρτήθηκε στον δήμο Κύμης-Αλιβερίου.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Αξιοθέατα
Σε λόφο βόρεια του οικισμού βρίσκεται πολύ καλά διατηρημένος βενετσιάνικος πύργος, κτισμένος τον 15ο αιώνα. Ο πύργος φτάνει σε ύψος τα 23 μέτρα, γεγονός που τον κατατάσσει ως τον ψηλότερο σωζόμενο πύργο στην Εύβοια. Γύρω του υπήρχε κατά τους φραγκικούς χρόνους οικισμός. Πιο χαμηλά στον λόφο βρίσκεται ο ναός των Εισοδίων της Θεοτόκου ή Μεσοσπορίτισσα.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Αργυρό Εύβοιας

Το **Αργυρό** (μέχρι το 1957 *Βίρα*) είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2021 έχει 214 κατοίκους. Είναι κτισμένο σε υψόμετρο 220 μ., σε μικρή πεδιάδα η οποία περιβάλλεται από βουνά: στα βόρεια η Τσούκα (429 μέτρα), στα νότια η Τσίκνα (428 μέτρα) και νοτιοδυτικά το Πυργάρι (547 μέτρα). 

## Ιστορικά στοιχεία
Το χωριό μέχρι το 1957 λεγόταν *Βίρα*. Η ετυμολογία αυτού του ονόματος δεν είναι γνωστή. Σύμφωνα με μια άποψη προέρχεται από το ναυτικό παράγγελμα. Σύμφωνα με άλλη άποψη, το όνομα έχει αρβανίτικη προέλευση, από τη λέξη *Birr*, που σημαίνει τρύπα. Μια τρίτη άποψη αναφέρει ότι το όνομα οφείλεται στο γεγονός ότι το χωριό συνοικίστηκε από Αρβανίτες από το χωριό Βύρρα (σήμερα Μεσοχωριό, κοντά στα Στύρα). Στην αρχαιότητα υπήρχε πόλη βόρεια του χωριού, πιθανόν η Αργυρά ή Αργούρα. Στη θέση Παλαιοχώρι έχουν βρεθεί κατάλοιπα ρωμαϊκού οικισμού.

Το 1835 το χωριό προσαρτήθηκε στον δήμο Στυρίων. Με την κατάργηση των δήμων το 1912 ορίστηκε έδρα ομώνυμης κοινότητας, της επαρχίας Καρυστίας. Με το σχέδιο Καποδίστριας προσαρτήθηκε στον δήμο Δυστίων και με το σχέδιο Καλλικράτης προσαρτήθηκε στον δήμο Κύμης-Αλιβερίου.

Στο χωριό γεννήθηκε ο αγωνιστής του 1821 Νικόλαος Κριεζώτης.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Κόσκινα Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.182889,
          38.368311
        ]
      }
    }
  ]
}

Τα **Κόσκινα** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. 
Σύμφωνα με την απογραφή του 2011 έχουν 319 κατοίκους. Είναι κτισμένα σε υψόμετρο 60 μέτρα.

## Ιστορικά στοιχεία
Σε λόφο κοντά στο χωριό βρέθηκαν κατάλοιπα προϊστορικού οικισμού. Στην περιοχή κατά την αρχαιότητα βρισκόταν το πόλισμα Δρυμών, με ιερό αφιερωμένο στον Απόλλωνα.

Το χωριό φέρεται να συνοικίστηκε κατά την ύστερη Τουρκοκρατία ή τα πρώτα χρόνια μετά την επανάσταση του 1821 από κατοίκους της περιοχής του Δύστου. Σύμφωνα με την παράδοση το όνομα προέρχεται από το γεγονός ότι για να κατοικήσει κάποιος στο χωριό έπρεπε να έχει τη σύμφωνη γνώμη του προεστού και των κατοίκων του χωριού. Το 1833 ο Αλέξανδρος Κοντόσταυλος αγόρασε κτήματα της περιοχής από τον Ομέρ πασά της Καρύστου. Τα υπόλοιπα κτήματα ανήκαν στη Μονή Λαχιδίων, η οποία είχε διαλυθεί. Οι κάτοικοι του χωριού δούλευαν σε αυτά ως ενοικιαστές ή κολίγοι. Οι κάτοικοι κατέλαβαν τα κτήματα της μονής το 1870 ενώ το τσιφλίκι του Κοντόσταυλου εκποιήθηκε το 1920.

Το 1835 το χωριό προσαρτήθηκε στον δήμο Δυστίων (ο οποίος αργότερα μετονομάστηκε σε Ταμυναίων). Με την κατάργηση των δήμων το 1912 ορίστηκε έδρα ομώνυμης κοινότητας, της επαρχίας Καρυστίας. Το 1966 προσαρτήθηκε στην κοινότητα ο οικισμός Αλώνια. Με το σχέδιο Καποδίστριας προσαρτήθηκε στον δήμο Δυστίων και με το σχέδιο Καλλικράτης προσαρτήθηκε στον δήμο Κύμης-Αλιβερίου.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Ο κοιμητηριακός ναός του χωριού είναι αφιερωμένος στον Άγιο Ανδρέα. Στο εσωτερικό του έφερε τοιχογραφίες, οι οποίες όμως πλέον έχουν καταστραφεί. Φαίνεται να έχει κτιστεί πάνω σε αρχαίο ιερό.

Κοντά στο Κόσκινα, στις ακτές του Αιγαίου, βρίσκεται η παραλία Αλμυρίχη ή Αλμυρίκι, με αξιόλογους σχηματισμούς πέτρας. Είναι γνωστή και ως Άγιος Νικόλαος, από το εξωκλήσι που υπάρχει εκεί. Μια άλλη παραλία της περιοχής είναι η Μουρτερή.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Λοφίσκος Εύβοιας

Ο **Λοφίσκος** (μέχρι το 1954 *Βούζι*) είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 291 κατοίκους. Είναι κτισμένος σε υψόμετρο 80 μ. περίπου 4 χιλιόμετρα νότια από το Αυλωνάρι.

## Ιστορικά στοιχεία
Κατά τον 14ο αιώνα στην περιοχή μετοίκισαν Αρβανίτες από την Αττική.

Το 1835 ο Λοφίσκος (τότε Βούζι) προσαρτήθηκε στον δήμο Δυστίων και το 1848 στο δήμο Αυλώνος. Με την κατάργηση των δήμων το 1912 προσαρτήθηκε στην κοινότητα Αυλωναρίου. Το 1981 προσαρτήθηκε στον Λοφίσκο ο οικισμός Κάτω Λοφίσκος, ο οποίος είχε αναγνωριστεί το 1971. Με το σχέδιο Καποδίστριας προσαρτήθηκε στον δήμο Αυλώνος και με το σχέδιο Καλλικράτης προσαρτήθηκε στον δήμο Κύμης-Αλιβερίου.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Δένδρα Εύβοιας

Τα **Δένδρα** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχουν 56 κατοίκους. Είναι κτισμένοι σε υψόμετρο 250, στους βορειοανατολικούς πρόποδες των Κοτυλαίων και νοτιοδυτικά της Κύμης. Η οικονομία του χωριού βασίζεται στην καλλιέργεια ελιών και σύκων.

## Ιστορικά στοιχεία
Τα Δένδρα ανήκουν στην περιοχή του Καστροβαλά. Κατά τη διάρκεια της Φραγκοκρατίας, το μικρό φέουδο της περιοχής που περιελάμβανε όλα τα χωριά βόρεια της γέφυρα της Σκοτεινής εκτός της Κύμης δόθηκε στον ιππότη Valois (Βαλουά). Το φέουδο αυτό λεγόταν "guaddam castellum castrum VALLA" και ονομάστηκε από τους ντόπιους «Καστροβαλά» για χάρη συντομίας. Η Ενετοκρατία στην περιοχή έληξε το 1470, με την κατάκτηση της Εύβοιας από τους Οθωμανούς.

Το χωριό μέχρι το 1954 λεγόταν Καρασαλιάνοι, από το όνομα του πρώτου οικιστή, ενός Τούρκου με το όνομα Καρασάλης. Το σημερινό του όνομα το οφείλει στην παρουσία μεγάλων βελανιδιών στην περιοχή του οικισμού. Το 1835 ο οικισμός προσαρτήθηκε στον δήμο Κοτυλαίων. Με την κατάργηση των δήμων το 1912 προσαρτήθηκε στην κοινότητα Ανδρωνιάνων. Με το σχέδιο Καποδίστριας προσαρτήθηκε στον δήμο Αυλώνος και με το σχέδιο Καλλικράτης προσαρτήθηκε στον δήμο Κύμης-Αλιβερίου.

Μέχρι το 1959 στο χωριό λειτουργούσε σχολείο.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Τα σπίτια του χωριού είναι πετρόκτιστα και χρονολογούνται από τον 19ο αιώνα. Για τη στέγασή τους χρησιμοποιούν πέτρινες πλάκες. Ο κεντρικός ναός του χωριού είναι αφιερωμένος στον Άγιο Ιωάννη τον Θεολόγο. Είναι πετρόκτιστος, κτισμένος το 1897, και ενδιαφέρον παρουσιάζει το καμπαναριό του. Κοντά στο κέντρο του χωριού βρίσκεται βρύση.

## Παραπομπές


## Εξωτερικοί σύνδεσμοι
* Προοδευτικός σύλλογος Ανδρωνιάνων - Δέντρων

Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Καλλιανοί Εύβοιας

Οι **Καλλιανοί** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχουν 5 κατοίκους. Είναι κτισμένοι σε υψόμετρο 150 μ. Ο οικισμός αναπτύσσεται κατά μήκος της οδού Ταξιαρχών-Κύμης.

## Ιστορικά στοιχεία
Αναγνωρίστηκε ως οικισμός το 1889, οπότε και προσαρτήθηκε στον δήμο Κοτυλαίων. Με την κατάργηση των δήμων το 1912 προσαρτήθηκε στην κοινότητα Πύργου. Καταργήθηκε από ανεξάρτητος οικισμός το 1940, αλλά το 1961 αναγνωρίστηκε ξανά, και προσαρτήθηκε πάλι στην κοινότητα Πύργου. Με το σχέδιο Καποδίστριας προσαρτήθηκε στον δήμο Κύμης και με το σχέδιο Καλλικράτης προσαρτήθηκε στον δήμο Κύμης-Αλιβερίου.

Στην περιοχή Έντζι, κοντά στους Καλλιανούς, λειτουργούσε τον 19ο αιώνα λιγνιτωρυχείο. Η θέση πήρε το όνομα της από τον Γερμανό μηχανικό που άρχισε το έργο, που λεγόταν Εντζ. Η εκμετάλλευση από την Ελληνική Μεταλλευτική εταιρεία άρχισε το 1869. Για εργατικό προσωπικό προσλήφθησαν εργάτες από τα γύρω χωριά, συμπεριλαμβανομένου και του Πύργου. Ο λιγνίτης μετά την εξόρυξη μεταφερόταν μέσω σιδηρόδρομου αρχικά στην Πλατάνα και έπειτα στο λιμάνι της Κύμης, όπου φορτωνόταν σε πλοία. Την πρώτη δεκαετία του 20ού αιώνα η παραγωγή των ορυχείων της Κύμης αντιστοιχούσε στο 60% των εξορύξεων λιγνίτη στην Ελλάδα. Οι εξορύξεις συνέχισαν εντατικά μέχρι τη δεκαετία του 1920. Το ορυχείο εγκαταλείφθηκε το 1962.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Τζαμί του Οσμάν Πασά Ρεσουλμπέγκοβιτς

Το **Τζαμί του Οσμάν Πασά Ρεσουλμπέγκοβιτς** είναι τζαμί στη Βοσνία και Ερζεγοβίνη, εντός του εδάφους της Πόλεως του Τρεμπίνιε. Ανεγέρθηκε προς το 1726, ενώ είναι καταγεγραμμένο εντός του προσωρινού καταλόγου των εθνικών μνημείων της Βοσνίας και Ερζεγοβίνης.

## Τοποθεσία

## Ιστορία

## Αρχιτεκτονική

## Δείτε επίσης
* Εθνικά μνημεία του Τρεμπίνιε
* Ισλαμική αρχιτεκτονική

## Παραπομπές


Οσμαν Πασα
Κατηγορία:Εθνικά μνημεία στο Τρεμπίνιε
Συκιές Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.153189,
          38.468439
        ]
      }
    }
  ]
}

Οι **Συκιές** (ή επίσημα *Συκεαί*) είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχουν 346 κατοίκους. Είναι κτισμένες σε υψόμετρο 100 μ.

## Ιστορικά στοιχεία
Η περιοχή στην οποία βρίσκονται οι Συκιές στο παρελθόν λεγόταν Μανδράκι, γιατί εκεί βρίσκονταν τα μαντριά των κτηνοτρόφων της Αχλαδερής. Οι Συκιές αναγνωρίστηκαν ως οικισμός το 1928, όταν προσαρτήθηκαν στην κοινότητα Αχλαδερής. Το 1988 ορίστηκαν έδρα της κοινότητας Αχλαδερής. Με το σχέδιο Καποδίστριας προσαρτήθηκαν στον δήμο Αυλώνος και με το σχέδιο Καλλικράτης προσαρτήθηκαν στον δήμο Κύμης-Αλιβερίου.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Γωγώ Τσαμπά

Η **Γωγώ Τσαμπά** (Κυρτώνη Φθιώτιδας, 9 Νοεμβρίου 1982) είναι Ελληνίδα τραγουδίστρια δημοτικών τραγουδιών. 

Γεννήθηκε στον Ορχομενό Βοιωτίας, όπου και μεγάλωσε, ενώ ο πατέρας της κατάγεται από την Κυρτώνη Φθιώτιδας.

## Καριέρα

Είναι γνωστή για την ερμηνεία τραγουδιών όπως το *δεν σου κάνω τον άγιο*, τραγούδι το οποίο ερμήνευσε για πρώτη φορά ο Δημήτρης Κοντολάζος αλλά και για τα *ρίξε μου το ραβασάκι*, *Τα καγκέλια* κ.α.

Έχει συνεργαστεί με πολλούς καλλιτέχνες από πολλούς μουσικούς χώρους: Σταμάτης Κραουνάκης (ο οποίος και την προώθησε ιδιαίτερα), Φιλιώ Πυργάκη, Tus, κ.α. Ανήκει στο δυναμικό της δισκογραφικής εταιρείας NEXT RECORDS HELLAS.

## Παραπομπές


Κατηγορία:Ελληνίδες τραγουδίστριες
Μπρέιντι Έλισον

Ο **Μπρέιντι Έλισον** (γεν. 27 Οκτωβρίου 1988) είναι Αμερικανός αθλητής της τοξοβολίας, που εξειδικεύεται στο ολυμπιακό τόξο. Έχει στην κατοχή του τρία ολυμπιακά μετάλλια από τους αγώνες του 2012 και του 2016. Επίσης έχει τέσσερα μετάλλια, το ένα εκ των οποίων είναι χρυσό, σε Παγκόσμιο Πρωτάθλημα.

## Εξωτερικοί σύνδεσμοι

* Ο 

## Παραπομπές


Κατηγορία:Αμερικανοί αθλητές της τοξοβολίας
Φρούριο του Κλιούτς (Κλιούτς)

Το **Φρούριο του Κλιούτς** είναι φρούριο στη Βοσνία και Ερζεγοβίνη, εντός του εδάφους της πόλεως του Κλιούτς και εντός του Δήμου του Κλιούτς. Η ανέγερσή του χρονολογείται στην Αρχαιότητα και τον Μεσαίωνα, ενώ είναι καταγεγραμμένο εντός του καταλόγου των εθνικών μνημείων της Βοσνίας και Ερζεγοβίνης.

## Τοποθεσία

## Ιστορία

## Περιγραφή

μικρογραφία|κέντρο|Άποψη πύργου του φρουρίου.

## Δείτε επίσης
* Εθνικά μνημεία του Κλιούτς
* Φρούρια της Βοσνίας και Ερζεγοβίνης

## Παραπομπές


Κατηγορία:Αρχαία Βοσνία και Ερζεγοβίνη
Κατηγορία:Μεσαιωνική Βοσνία και Ερζεγοβίνη
Κλιουτς (Ουνα-Σανα)
Κατηγορία:Εθνικά μνημεία στο Κλιούτς
Αγία Μαρίνα Ιωαννίνων

Με την ονομασία **Αγία Μαρίνα Ιωαννίνων** αναφέρονται:

* η Αγία Μαρίνα Κρύας Ιωαννίνων, οικισμός του νομού Ιωαννήνων στον δήμο Ιωαννιτών.
* η Αγία Μαρίνα Δελβινακίου Ιωαννίνων, οικισμός του νομού Ιωαννήνων στον δήμο Πωγωνίου.
Γέφυρα Αρσλάναγκιτς

Η **Γέφυρα Αρσλάναγκιτς** είναι γέφυρα στη Βοσνία και Ερζεγοβίνη, εντός του εδάφους του χωριού της Αρσλανάγκιτσα Μοστ και εντός του εδάφους της Πόλεως του Τρεμπίνιε. Ανεγερθείσα κατά τη διάρκεια του 16ου αιώνα, είναι καταγεγραμμένη εντός του καταλόγου των εθνικών μνημείων της Βοσνίας και Ερζεγοβίνης.

Η ανέγερσή της πραγματοποιήθηκε χάρη σε δωρεά του Μεχμέτ Πασά Σοκόλοβιτς. Αρχικώς ανεγερθείσα σε απόσταση 5 χλμ. από τη σημερινή της τοποθεσία, καταστράφηκε τμηματικά κατά τη διάρκεια του Β΄ Παγκοσμίου Πολέμου. Το 1972, μεταφέρθηκε και ανακατασκευάστηκε βάσει της αρχικής κατασκευής, έπειτα από την ανέγερση ενός υδροηλεκτρικού φράγματος.

## Τοποθεσία

μικρογραφία|κέντρο|Άποψη της γέφυρας και του περιβάλλοντα χώρου της.

## Ιστορία

## Αρχιτεκτονική

μικρογραφία|κέντρο|Άλλη άποψη της γέφυρας.

## Δείτε επίσης

* Κατάλογος γεφυρών της Βοσνίας και Ερζεγοβίνης
* Εθνικά μνημεία του Τρεμπίνιε

## Παραπομπές

Αρσλαναγκιτς
Κατηγορία:Οθωμανική Βοσνία και Ερζεγοβίνη
Κατηγορία:Εθνικά μνημεία στο Τρεμπίνιε
Ωρολόγιο Ευβοίας

Το **Ωρολόγιο** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 242 κατοίκους. Είναι κτισμένο σε υψόμετρο 80 μ. σε πλαγιά λόφου. Το χωριό διασχίζει χείμαρρος γνωστός ως Ωρολογιάτης. Η οικονομία του χωριού είναι αγροτική και στην περιοχή καλλιεργούνται ελιές και οπωροφόρα δέντρα.

## Ιστορικά στοιχεία
Στο λόφο της Ανάληψης έχουν ανακαλυφθεί μυκηναϊκοί τάφοι. Είναι πιθανόν στην αρχαιότητα να υπήρχε εκεί οικισμός με την ονομασία Εξ Ωου. Στη θέση Κοραστίδα ή Κεραστίδα βρίσκονται λείψανα αρχαίου οικισμού. Στη θέση Ταξιάρχες υπήρχε βυζαντινός οικισμός. Σήμερα σώζονται μόνο ερείπια και ο ναός των Ταξιαρχών.

Κατά τη διάρκεια της Τουρκοκρατίας λεγόταν Πλάτανος. Το χωριό συμμετείχε στην εξέγερση εναντίον των Οθωμανών το 1688, όπως και ο γειτονικός Άγιος Γεώργιος, καθώς βρίσκονταν σε αντιδικία με τον ντόπιο Τούρκο αγά. Μετά την επανάσταση προσπάθησαν να γλυτώσουν από τα αντίποινα των Τούρκων, ανεπιτυχώς όμως, καθώς οι Τούρκοι έκαψαν τα χωριά και σκότωσαν τους κατοίκους. Όσοι επέζησαν έχτισαν πάλι το χωριό μετά από μερικά χρόνια.

Το 1835 το Ωρολόγιο προσαρτήθηκε στον δήμο Δυστίων και το 1848 στο δήμο Αυλώνος. Με την κατάργηση των δήμων το 1912 ορίστηκε έδρα κοινότητας, η οποία περιλάμβανε επίσης τα χωριά Αγία Θέκλα και Πρινάκι. Με το σχέδιο Καποδίστριας προσαρτήθηκε στον δήμο Αυλώνος και με το σχέδιο Καλλικράτης προσαρτήθηκε στον δήμο Κύμης-Αλιβερίου.

## Σημεία ενδιαφέροντος
Ο κοιμητηριακός ναός του χωριού είναι αφιερωμένος στον Άγιο Γεώργιο. Στο ναό βρίσκεται εντοιχισμένο τμήμα βυζαντινής ψευδοσαρκοφάγου του 11ου με 13ου αιώνα. Η σαρκοφάγος είναι διακοσμήμενη με τόξα. Εντός του ενός τόξου απεικονίζονται δύο παγώνια σε συντριβάνι και στο άλλο δύο άντρες με μεγάλο αγγείο. Είναι πιθανόν να πρόκειται για παράσταση του γάμου εν Κανά. Νότια του χωριού βρίσκεται ο ναός της Μεταμόρφωσης, ο οποίος γιορτάζει στις 6 Αυγούστου. Στο πανηγύρι σερβίρονται νηστίσιμα πιάτα όπως φάβα και καλαμαράκια, σε αντίθεση με τα υπόλοιπα χωριά, στα οποία ψήνεται κρέας. Η θέση Ανεμόμυλος περίπου 2 χιλιόμετρα νότια προσφέρει πανοραμική θέα. Στη θέση Χωνευτικό υπάρχει πηγή νερού.

## Απογραφές πληθυσμού
Η πορεία του πληθυσμού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Κεν Κουταράγκι

Ο **Κεν Κουταράγκι** είναι ένας Ιάπωνας επιχειρηματίας και είναι ο δημιουργός της παιχνιδοκονσόλας Playstation.

Είναι πρώην πρόεδρος και διευθύνων σύμβουλος της Sony Computer Entertainment (SCEI), το τμήμα βιντεοπαιχνιδιών της Sony, και τρέχων πρόεδρος και διευθύνων σύμβουλος της Cyber AI Entertainment. Είναι γνωστός ως "Ο πατέρας του PlayStation",  των διαδόχων και των παραγώγων του όπως τα PlayStation 2, PlayStation Portable, PlayStation 3 και PlayStation 4.

Σχεδίασε τον επεξεργαστή ήχου του Super NES. Για την Sony, σχεδίασε το τσιπ ενσωμάτωσης πολύ μεγάλης κλίμακας ή VLSI που δουλεύει σε συνδυασμό με την κεντρική μονάδα επεξεργασίας RISC του PlayStation 1.

## Παραπομπές


Κατηγορία:Ιάπωνες επιχειρηματίες
Κατηγορία:Ιάπωνες εφευρέτες
Μάζια Ιωαννίνων

Η **Μάζια** είναι χωριό στον Νομό Ιωαννίνων. Διοικητικά υπάγεται στην τοπική κοινότητα Μάζιας της δημοτικής ενότητας Περάματος του Δήμου Ιωαννιτών.

Σύμφωνα με την απογραφή του 2011 το χωριό είχε πληθυσμό 143 κατοίκων.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ιωαννιτών
Περίβλεπτος Ιωαννίνων

Η **Περίβλεπτος** είναι χωριό στον νομό Ιωαννίνων. Διοικητικά υπάγεται στη τοπική κοινότητα Περιβλέπτου της δημοτικής ενότητας Περάματος του Δήμου Ιωαννιτών.

## Δημογραφικά στοιχεία
Σύμφωνα με την απογραφή του 2021 το χωριό είχε πληθυσμό 391 κατοίκων.

Η εξέλιξη του πληθυσμού της Περίβλεπτου είναι η εξής:

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ιωαννιτών
Σπόθοι Ιωαννίνων

Οι **Σπόθοι** είναι ακατοίκητο ορεινό χωριό της Ηπείρου στην Περιφερειακή Ενότητα Ιωαννίνων στις νοτιοδυτικές πλαγιές του όρους Μιτσικέλι σε υψόμετρο 920 μέτρα. Βρίσκεται ανατολικά της λίμνης Παμβώτιδας σε απόσταση 15 χλμ. (οδηγικά) ανατολικά από τα Ιωάννινα, βόρεια από τους Λογγάδες ενώ στα  ανατολικά του περνάει η Εγνατία Οδός. Αναφέρεται επίσημα ως ξεχωριστός οικισμός για πρώτη φορά το 1961 να απογράφεται στην κοινότητα Κρυόβρυσης. Σύμφωνα με την απογραφή 2011 δεν έχει μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ιωαννιτών
Πετριές Εύβοιας

Οι **Πετριές** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχουν 223 κατοίκους. Είναι κτισμένα σε υψόμετρο 140 μ. σε πλαγιά λόφου.

## Ιστορικά στοιχεία
Στην περιοχή βρισκόταν αρχαία πολίχνη της Ερέτριας με το όνομα Πέτρη.
Το 1835 το χωριό προσαρτήθηκε στον δήμο Δυστίων (ο οποίος αργότερα μετονομάστηκε σε Ταμυναίων). Με την κατάργηση των δήμων το 1912 ορίστηκε έδρα ομώνυμης κοινότητας, της επαρχίας Καρυστίας. Με το σχέδιο Καποδίστριας προσαρτήθηκε στον δήμο Δυστίων και με το σχέδιο Καλλικράτης προσαρτήθηκε στον δήμο Κύμης-Αλιβερίου.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Ο οικισμός διατηρεί το παραδοσιακό του χρώμα. Από τις Πετριές ξεκινάει φαράγγι το οποίο φτάνει στο Στόμιο. Στο εσωτερικό του βρίσκονται νερόμυλοι. Το επίνειο των Πετριών είναι ο οικισμός των Αγίων Αποστόλων, ο οποίος παρουσιάζει αξιόλογη τουριστική ανάπτυξη.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Κρεμαστός Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.0301,
          38.515789
        ]
      }
    }
  ]
}
Ο **Κρεμαστός** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 153 κατοίκους. Είναι κτισμένος σε υψόμετρο 250 μέτρα. Η οικονομία του χωριού είναι αγροκτηνοτροφική, με κύρια προϊόντα το ελαιόλαδο, τα κηπευτικά, τα σιτηρά, τα καρύδια και τα αμύγδαλα. Στο χωριό λειτουργούν δύο καφενεία και μία ταβέρνα.

## Ιστορικά στοιχεία
Το χωριό δημιουργήθηκε τα μεταβυζαντινά χρόνια από κατοίκους των χωριών Τραχήλι και Γάγια. Σύμφωνα με την παράδοση σε απότομη βραχώδη χαράδρα δυτικά του χωριού, οι Τούρκοι έριχναν τους ανεπιθύμητους και το μέρος ονομάστηκε Τουρκοκάζανο. Το 1835 ο Κρεμαστός προσαρτήθηκε στον δήμο Κονιστρίων. Με την κατάργηση των δήμων το 1912 ορίστηκε έδρα κοινότητας. Με το σχέδιο Καποδίστριας προσαρτήθηκε στον δήμο Κονιστρών και με το σχέδιο Καλλικράτης προσαρτήθηκε στον δήμο Κύμης-Αλιβερίου.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Στο χωριό βρίσκεται ο ναός του Αγίου Ιωάννη του Προδρόμου, ο οποίος γιορτάζει τις 29 Αυγούστου. Επίσης στο χωριό βρίσκεται η σκεπαστή βρύση του Καλία. Στο παρελθόν χρησιμοποιούταν για το πλύσιμο των ρούχων. Κοντά στο χωριό βρίσκεται επίσης η εγκαταλελειμμένη πλέον μονή Κλιβάνου, η οποία ήταν αφιερωμένη στη Ζωοδόχο Πηγή. Διατηρούνται ακόμη τα πέτρινα κελιά των μοναχών και το καθολικό της μονής. Στην περιοχή υπάρχουν πηγές νερού.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Μικρό μου πόνυ: Η φιλία είναι μαγική

Το ***Μικρό μου πόνυ: Η φιλία είναι μαγική*** (αγγλικά: *My Little Pony: Friendship Is Magic*) είναι παιδική τηλεοπτική σειρά κινουμένων σχεδίων, που δημιουργήθηκε  από τη Λόρεν Φάουστ για τη Hasbro. 

## Πληροφορίες
Η σειρά είναι βασισμένη στη σειρά παιχνιδιών και έργων κινουμένων σχεδίων της Hasbro *Μικρό μου πόνυ* και συχνά αναφέρεται από τους συλλέκτες ως η τέταρτη γενιά ("G4") του franchise. Η σειρά έκανε πρεμιέρα στις 10 Οκτωβρίου 2010 στην καλωδιακή τηλεόραση «The Hub» (η οποία μετονομάστηκε σε «Family Discovery» στα τέλη του 2014) και έληξε στις 12 Οκτωβρίου 2019. Η Hasbro επέλεξε την καρτουνίστρια Λόρεν Φάουστ ως διευθύντρια δημιουργικού και εκτελεστική παραγωγό της εκπομπής. Η Φάουστ αποσκόπησε να αμφισβητήσει την καθιερωμένη φύση της υπάρχουσας σειράς προϊόντων *Μικρό μου πόνυ*, δημιουργώντας πιο εμπεριστατωμένους χαρακτήρες και περιπετειώδεις σκηνικά· έφυγε από τη σειρά κατά τη διάρκεια του 2ου κύκλου, για να αντικατασταθεί από τη Μέγκαν Μακάρθι ως την επικεφαλής παραγωγό για το υπόλοιπο της σειράς. 

## Διανομή

* Τάνια Παλαιολόγου ως Τουάιλαϊτ Σπαρκλ
* Αίγλη Κοντονίκου ως Πίνκι Πάι
* Κατερίνα Γκίργκις ως Ρέινμποου Ντας / δήμαρχος / Σκούτελου
* Σοφία Καψαμπέλη ως Άπλτζακ / γιαγιά Σμιθ / Σουίτι Μπελ
* Ρία Απέργη ως Φλάτερσαϊ
* Μαρία Ζερβού ως Ράριτι / Απλ Μπλουμ / πριγκίπισσα Σελέστια / Στάρλαϊτ Γκλίμερ
* Βούλα Κώστα ως Σπάικ / Ζακόρα
* Θοδωρής Σμέρος ως Διχασμός / Μπιγκ Μακ / Σάινινγκ Άρμορ
* Νίκη Γεωργακάκου ως βασίλισσα Κρυσάλις
* Δημήτρης Σάρλος ως Φλαμ
* Χρήστος Θάνος ως Τσιζ Σάντουϊτς

## Παραπομπές


Κατηγορία:Αμερικανικές τηλεοπτικές σειρές
Κατηγορία:Διαδικτυακά μιμίδια
Κατηγορία:Τηλεοπτικές σειρές φαντασίας κινουμένων σχεδίων
Ασβεστοχώρι Ιωαννίνων

Το **Ασβεστοχώρι** είναι χωριό και έδρα ομώνυμης τοπικής κοινότητας, της δημοτικής ενότητας (πρώην δήμου) Μπιζανίου, του δήμου Ιωαννιτών, της περιφερειακής ενότητας (τέως νομού) Ιωαννίνων, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Δωδώνης του νομού Ιωαννίνων, στο γεωγραφικό διαμέρισμα Ηπείρου.
*Μέχρι το 1928 ο οικισμός ονομαζόταν *Λιόκου* (*Λιόκο*).
## Γεωγραφικά στοιχεία
Το Ασβεστοχώρι είναι ορεινό χωριό στο κεντρικό τμήμα του νομού Ιωαννίνων. Βρίσκεται στις βόρειες πλαγιές του βουνού Μεγάλη Τσούκα (1.173 μ.) και πάνω στην επαρχιακή οδό Πεδινής-Πετραλώνων, σε μέσο σταθμικό υψόμετρο 660. Απέχει 18 χλμ. περίπου ΝΔ. των Ιωαννίνων. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 16,463 χμ² (2011).
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1919 ως *Λιόκου* (*Λιόκο*). Το 1928 μετονομάστηκε σε *Ασβεστοχώρι*. Με το ΦΕΚ 244Α - 04/12/1997 ο οικισμός αποσπάστηκε από την κοινότητα Ασβεστοχωρίου και προσαρτήθηκε στον δήμο Μπιζανίου. Με το ΦΕΚ 87Α - 07/06/2010 αποσπάστηκε από τον δήμο Μπιζανίου και προσαρτήθηκε στον δήμο Ιωαννιτών.
## Γενικά στοιχεία
Η παλαιά ονομασία του χωριού *Λιόκου*, πιθανόν να οφείλεται σε κάποιο Σλάβο βοσκό που ήταν από τους πρώτους κατοίκους στην περιοχή και ονομαζόταν «Λιόκας». Η ονομασία Ασβεστοχώρι προέκυψε στα χρόνια της Τουρκοκρατίας, καθώς ο Αλή Πασάς είχε στην περιοχή ασβεστοκάμινους από τους οποίους προμηθεύονταν ασβέστη τα σαράια του. Οι περισσότεροι των κατοίκων είναι ιδιωτικοί και δημόσιοι υπάλληλοι στην πόλη των Ιωαννίνων, ενώ μεγάλο ποσοστό ασχολείται με γεωργοκτηνοτροφικές εργασίες. Στο χωριό εδρεύει η ποδοσφαιρική ομάδα ΠΑΟ Ασβεστοχωρίου. 

## Αξιοθέατα
*Ο ναός του Αγίου Δημητρίου στο κέντρο του οικισμού. Στην άκρη του σημερινού χωριού βρίσκεται η παλιά εκκλησία του Αγίου Δημητρίου, δίπλα στην οποία βρίσκεται και το νεκροταφείο του χωριού. Επιπλέον, στο Ασβεστοχώρι ανήκουν και τα εξωκλήσια του Αγίου Γεωργίου, Αγίου Νικολάου και της Παναγίας.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ιωαννιτών
Η προσκύνηση των ποιμένων (Θεοτοκόπουλος, Μαδρίτη)

***Η προσκύνηση των ποιμένων*** είναι ελαιογραφία του Έλληνα ζωγράφου Δομήνικου Θεοτοκόπουλου (Ελ Γκρέκο), που ολοκληρώθηκε το τελευταίο έτος της ζωής του καλλιτέχνη. Πραγματεύεται το ομώνυμο παραδοσιακό θέμα στη χριστιανική τέχνη. Ο Θεοτοκόπουλος ζωγράφισε το έργο αυτό για να τοποθετηθεί πάνω από τον ίδιο του τον τάφο, στον ναό της Μονής του Αγίου Δομήνικου του Παλαιού, στο Τολέδο. Η υπογραφή του ζωγράφου στην ελληνική γλώσσα είναι ορατή στην κάτω αριστερή γωνία του έργου.

Μεγάλη παραμόρφωση των σωμάτων χαρακτηρίζει την «Προσκύνηση των ποιμένων», όπως και όλα τα ύστερα έργα του Θεοτοκόπουλου. Το Θείο Βρέφος φαίνεται σαν να εκπέμπει φως, το οποίο φωτίζει τα πρόσωπα των φτωχοντυμένων και ξυπόλητων βοσκών, που έχουν συγκεντρωθεί για να τιμήσουν τη Γέννησή του. Μια ρυθμική ενέργεια ζωντανεύει την εικόνα, εκφραζόμενη με τις σαν χορευτικές στάσεις των περισσότερων μορφών. Οι έντονες αντιθέσεις ανάμεσα στα φωτεινά και στα σκοτεινά μέρη του πίνακα τονίζουν τη δραματική αίσθηση που αποπνέει. Η ομάδα των αγγέλων που αιωρούνται πάνω από τη σκηνή ίσως να μοιάζει με το τμήμα που λείπει από τον πίνακα *[[Το άνοιγμα της Πέμπτης Σφραγίδας]]*.

## Παραπομπές


Κατηγορία:Έργα ζωγραφικής του Δομήνικου Θεοτοκόπουλου
Κατηγορία:Εκθέματα του Μουσείου του Πράδο (Μαδρίτη)
Κατηγορία:Άγγελοι στην τέχνη
Συνοικισμός Κόντσικας Ιωαννίνων

Ο **Συνοικισμός Κόντσικας** η αλλιως Ζευγάρι  

Κοντσικας είναι χωριό στον νομό Ιωαννίνων. Διοικητικά υπάγεται στη τοπική κοινότητα Κόντσικας της δημοτικής ενότητας Μπιζανίου του Δήμου Ιωαννιτών. Το όνομα Τριαρια  φαίνεται να αποδίδεται στα τρία χωριά που συνορεύουν με τα Τριαρια . Την Περατη Ιωαννίνων την Κοντσικα και τον Πολυλοφο Ιωαννίνων. 

Σύμφωνα με την απογραφή του 2011 το χωριό είχε πληθυσμό 21 κατοίκων.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ιωαννιτών
Χιονιάσα Ιωαννίνων

Η **Χιονιάσα** είναι ημιορεινό χωριό της Ηπείρου στην Περιφερειακή Ενότητα Ιωαννίνων σε υψόμετρο 509 μέτρα. Βρίσκεται στα νότια της λίμνης Παμβώτιδας, σε απόσταση περίπου 9 χλμ. νότια από την πόλη των Ιωαννίνων. Δυτικά περνάει η Ιόνια Οδός και βόρεια η Εγνατία Οδός. Αναφέρεται επίσημα ως ξεχωριστός οικισμός για πρώτη φορά το 1991 να απογράφεται στην κοινότητα Πεδινής. Σύμφωνα με το σχέδιο Καλλικράτης μαζί με την Πεδινή και τη Φτέρη αποτελούν την τοπική κοινότητα Πεδινής της δημοτικής ενότητας Μπιζανίου που υπάγεται στο δήμο Ιωαννιτών και σύμφωνα με την απογραφή 2011 έχει 223 κατοίκους.

## Παραπομπές

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ιωαννιτών
Μοναστήρι του Τβρντος

Το **Μοναστήρι του Τβρντος** (σερβικά κυριλλικά: , σερβικά λατινικά: ) είναι σερβικό ορθόδοξο μοναστήρι στη Βοσνία και Ερζεγοβίνη, εντός του εδάφους του χωριού του Τβρντος και εντός του εδάφους της Πόλεως του Τρεμπίνιε. Ιδρυθέν κατά τη διάρκεια του 15ου αιώνα, είναι καταγεγραμμένο εντός του προσωρινού καταλόγου των εθνικών μνημείων της Βοσνίας και Ερζεγοβίνης.

## Τοποθεσία

μικρογραφία|κέντρο|Γενική άποψη του μοναστηριού.

## Ιστορία

## Αρχιτεκτονική

[μικρογραφία|κέντρο|Άποψη του [κονάκι (αρχιτεκτονική)|κονακιού του μοναστηριού.]]

## Δείτε επίσης

* Επαρχία της Ζαχλουμίας και Ερζεγοβίνης
* Κατάλογος σερβικών ορθόδοξων μοναστηριών
* Εθνικά μνημεία του Τρεμπίνιε

## Παραπομπές

## Εξωτερικοί Σύνδεσμοι

*  Πληροφορίες στην ιστοσελίδα της Επαρχίας της Ζαχλουμίας και Ερζεγοβίνης

Τβρντος
Τβρντος
Τουγκούρτ

Το **Τουγκούρτ** (, βερβερικές γλώσσες: ⵜⵓⴳⵓⵔⵜ ή «πύλη») είναι πόλη και κοινότητα, πρώην σουλτανάτο και πρωτεύουσα του διαμερίσματος Τουγκούρτ, στην επαρχία Ουάργκλα της Αλγερίας, χτισμένη δίπλα σε μια όαση στη Σαχάρα. Σύμφωνα με την απογραφή του 2008, η κοινότητα είχε πληθυσμό 39.409 κατοίκων, από 32.940 το 1998, και ετήσιο ρυθμό ανάπτυξης 1,8%. Η αστική περιοχή του Τουγκούρτ περιλαμβάνει τις κοινότητες Νεζλά, Τεμπεσμπέστ και Ζαουιά Ελ Αμπιντία, με συνολικό πληθυσμό 146.108 κατοίκων. 

Το Τουγκούρτ είναι γνωστό για τις χουρμαδιές του. Παλαιότερα περιβαλλόταν από μια τάφρο, την οποία οι Γάλλοι γέμισαν.

## Ιστορία
Το 1414 ιδρύθηκε το Σουλτανάτο του **Τουγκέρτ** στη νότια Αλγερία. Το 1854 το σουλτανάτο καταργήθηκε από τις γαλλικές αποικιακές αρχές στην Αλγερία. Το **Τουγκούρτ**, όπως ονομαζόταν πλέον, έγινε μια από τις αρχικά έξι (1902), και έπειτα τέσσερις (1905) αυτόνομες διοικητικές περιφέρειες των *Territoires du Sud* (Νότια Εδάφη), η οποία το 1957 για πρώτη φορά ενώθηκε, και στη συνέχεια, αναδιοργανώθηκε σε δύο τακτικούς γαλλικούς νομούς (départements). Το Τουγκέρτ έγινε μέρος του νομού Οασίς (νομαρχιακή έδρα Ουάργκλα).

## Γεωγραφία
Το Τουγκούρτ βρίσκεται στη δυτική πλευρά ενός εκτεταμένου συστήματος οάσεων που υποστηρίζει φοινικόδεντρα και άλλες γεωργικές εκμεταλλεύσεις σε μια περιοχή 50 χλμ. από βορρά προς νότο. Άλλες πόλεις γύρω από τις οάσεις είναι το Σιντί Σλιμάν και η Μεγκαρίν στον βορρά, και το Ταμασίν και το Μπαλιντάτ Αμέρ στα νότια. Το σύστημα συνδέεται επίσης με περισσότερες οάσεις πιο βόρεια στην επαρχία Ελ Ουέντ, συμπεριλαμβανομένων των πόλεων Ντζαμάα και Ελ Μ'Γκαΐρ. Πέρα από τις οάσεις, η γη είναι ξηρή και άγονη, με εκτεταμένους αμμόλοφους τόσο στα δυτικά όσο και στα ανατολικά της πόλης. 

## Κλίμα
Το Τουγκούρτ έχει θερμό ερημικό κλίμα (Κλιματική ταξινόμηση Κέππεν *BWh*), με μακρά, εξαιρετικά θερμά καλοκαίρια και βραχείς, ζεστούς χειμώνες. Οι μέσες ανώτατες θερμοκρασίες είναι σταθερά πάνω από 40 °C κατά τους μήνες Ιούνιο, Ιούλιο, Αύγουστο και Σεπτέμβριο και φθάνουν το μέγιστο στους περίπου 45 °C τον Ιούλιο. Οι μέσες χαμηλές θερμοκρασίες το καλοκαίρι είναι επίσης πολύ υψηλές, πάνω από 26 ° C και συνήθως πάνω από 29 ° C κατά τον θερμότερο μήνα. Οι μέσες ετήσιες βροχοπτώσεις είναι περίπου 55 χιλιοστά και τα καλοκαίρια είναι ιδιαίτερα ξηρά.

## Μεταφορές
Το Τουγκούρτ βρίσκεται στη συμβολή των οδών N3 και N16, 161 χλμ. βορειοανατολικά της πρωτεύουσας της επαρχίας, Ουάργκλα. Συνδέεται σιδηροδρομικά με τη Μπίσκρα και εξυπηρετείται από το αεροδρόμιο Σιντί Μαντί. 

Ο αυτοκινητόδρομος Ν3 συνδέει την πόλη με το Μεγκαρίν, το Σιντί Σλιμάν και τη Μπίσκρα στα βόρεια και με τις πόλεις Χάσι Μεσαούντ και Ιλιζί στα νότια. Ο αυτοκινητόδρομος N16 συνδέει την πόλη με το Ταϊμπέτ και το Ελ Ουέντ στα ανατολικά. Μία άλλη οδός, η *Route Messaad Tougourt*, συνδέει την πόλη με το Μεσαάντ και τη Ντζέλφα στα βορειοδυτικά. 

## Παραπομπές


Κατηγορία:Πόλεις της Αλγερίας
Εκκλησία Κοιμήσεως της Θεοτόκου (Πάλε)

Η **Εκκλησία της Κοιμήσεως της Θεοτόκου** (σερβικά κυριλλικά: , σερβικά λατινικά: ) είναι εκκλησία στη Βοσνία και Ερζεγοβίνη, εντός του εδάφους της πόλεως του Πάλε και εντός του Δήμου του Πάλε. Ανεγέρθηκε το 1909, ενώ είναι καταγεγραμμένη εντός του καταλόγου των εθνικών μνημείων της Βοσνίας και Ερζεγοβίνης.

## Τοποθεσία

## Ιστορία

## Αρχιτεκτονική

## Δείτε επίσης
* Εθνικά μνημεία του Πάλε

## Παραπομπές

Κοιμησεως της Θεοτοκου του Παλε
Κατηγορία:Εθνικά μνημεία στο Πάλε
Παλε
Γέφυρα της Ζέπα

Η **Γέφυρα της Ζέπα** είναι γέφυρα στη Βοσνία και Ερζεγοβίνη, εντός του εδάφους της Ζέπα, εντός του Δήμου της Ρογκάτιτσα, στη Σερβική Δημοκρατία της Βοσνίας. Πρόκειται για πέτρινη γέφυρα, άγνωστης ημερομηνίας κατασκευής, αν και πιστεύεται πως η ανέγερσή της χρονολογείται στα τέλη του 16ου αιώνα. Έως το 1966, βρισκόταν επί των εκβολών του ποταμού, ωστόσο αποδομήθηκε και ανακατασκευάστηκε εκ νέου σε διαφορετική τοποθεσία, προκειμένου να υπάρξει ο απαραίτητος χώρος για την ανέγερση ενός υδροηλεκτρικού σταθμού. Η σημερινή της τοποθεσία βρίσκεται σε απόσταση 500 μ. από το χωριό της Ζέπα. Το 2005, η γέφυρα κατεγράφη εντός του καταλόγου των εθνικών μνημείων της Βοσνίας και Ερζεγοβίνης. Κατά τη διάρκεια του πολέμου της περιόδου μεταξύ 1992-1995, υπέστη καταστροφές.  Αποτέλεσε πηγή έμπνευσης για το διήγημα του Ίβο Άντριτς, *[[Most na Žepi]]*, το οποίο εκδόθηκε το 1928.

## Παραπομπές


Κατηγορία:Οθωμανικές γέφυρες στη Βοσνία και Ερζεγοβίνη
Κατηγορία:Εθνικά μνημεία στη Ρογκάτιτσα
Βασίλειο της Πολωνίας

Ο όρος **Βασίλειο της Πολωνίας** αναφέρεται σε:

* Βασίλειο της Πολωνίας (1025–1385)
* Βασίλειο της Πολωνίας (1385-1569)
* Βασίλειο της Πολωνίας (1815-1915)
Α1 Κατηγορία υδατοσφαίρισης ανδρών 2019-2020

To πρωτάθλημα Α1 πόλο ανδρών της περιόδου 2019-20, ήταν το 34ο στην ιστορία της Α1 κατηγορίας. Η προκήρυξη προέβλεπε ότι το πρωτάθλημα θα διεξαχθεί σε δύο φάσεις με τη συμμετοχή δώδεκα ομάδων. Η πρώτη φάση ήταν η κανονική περίοδος όπου οι ομάδες αγωνίστηκαν σε δύο γύρους. Στη δεύτερη φάση, οι έξι πρώτες ομάδες της βαθμολογίας θα αγωνίζονταν στα πλέι-οφ για την ανάδειξη του πρωταθλητή συλλόγου, οι τέσσερις τελευταίες (9-12) στα πλέι-άουτ για την αποφυγή του υποβιβασμού, ενώ οι ομάδες που θα καταλάμβαναν τις θέσεις 7 και 8 παρέμεναν στην Α1 χωρίς περαιτέρω αγωνιστικές υποχρεώσεις. 

Το πρωτάθλημα διακόπηκε στις 12 Μαρτίου λόγω της Πανδημίας COVID-19 και ξανάρχισε στις 27 Ιουνίου, αλλάζοντας πλέον το αρχικό πρωτόκολλο. Η ομοσπονδία ανακοίνωσε ότι δεν θα γίνουν πλέι-άουτ και ως εκ τούτου δεν υποβιβάζεται καμία ομάδα στην Α2. Έτσι το πρωτάθλημα της Α1 της περιόδου 2020-21 θα διεξαχθεί με 14 ομάδες.  

Δεν έγιναν ούτε πλέι οφ, οπότε η τελική κατάταξη προέκυψε από την βαθμολογία της κανονικής περιόδου. 

Πρωταθλητής και μάλιστα αήττητος, αναδείχθηκε για 8η συνεχόμενη χρονιά και 34η στην ιστορία του, ο Ολυμπιακός Πειραιώς. 

## Κανονική περίοδος
### Βαθμολογία

Ο Ν.Ο. Χανίων έχει τέσσερις μηδενισμούς και του έχουν αφαιρεθεί τέσσερις (-4) βαθμοί.

Ο Παναθηναϊκός έχει ένα μηδενισμό και του έχει αφαιρεθεί ένας (-1) βαθμός.

### Αποτελέσματα

1 Αποτέλεσμα άνευ αγώνα

Ο Π.Α.Ο.Κ. στους αγώνες με Εθνικό (4–19), Απόλλων (2–15), Πανιώνιο (21–7), Βουλιαγμένη (22–7), Παλαιό Φάληρο (13–2) αγωνίστηκε με την ομάδα νέων ανδρών.   
  

## Βραβεύσεις
Στο μεσοδιάστημα μεταξύ των δύο αγώνων των Σούπερ Καπ Ανδρών και Γυναικών 2020, η Κ.Ο.Ε. βράβευσε τους Κορυφαίους της αγωνιστικής περιόδου 2019-20 των πρωταθλημάτων Α΄1 Ανδρών και Α΄ Γυναικών, όπως προέκυψαν μετά τη ψηφοφορία των αθλητικών συντακτών που είναι διαπιστευμένοι στην Ομοσπονδία. Σημειώνεται πως το φετινό Βραβείο για τον Καλύτερο Τερματοφύλακα, μετά και από σχετική πρόταση του Προέδρου του Συνδέσμου Ελλήνων Αθλητών Υδατοσφαίρισης (ΣΕΑΥ) και αρχηγού της Εθνικής μας ομάδας Ανδρών Γιάννη Φουντούλη, ήταν αφιερωμένο στον αδικοχαμένο (τον Νοέμβριο 2019 σε τροχαίο) 21χρονο τερματοφύλακα του Ν.Ο. Χίου, Αδαμάντιο Μαντή, διεθνή με τις Εθνικές ομάδες των υποδομών.
Αναλυτικά βραβεύτηκαν:

## Παραπομπές


## Εξωτερικοί σύνδεσμοι - Πηγές
* Κολυμβητική Ομοσπονδία Ελλάδας - Υδατοσφαίριση koe.org.gr
*  koe.org.gr
*  koe.org.gr
* Αποτελέσματα - Βαθμολογίες Α1 Ανδρών περιόδου 2019-20 www.flashscore.gr 
*  www.flashscore.gr

2019 2020
Κατηγορία:Υδατοσφαίριση το 2019
Κατηγορία:Υδατοσφαίριση το 2020